Brugertest af Pristjek220

Indholdsfortegnelse

[1 Indledning 2](#_Toc452025496)

[1.1 Læsevejledning 2](#_Toc452025497)

[2 Systembeskrivelse 2](#_Toc452025498)

[3 Brugertesten 3](#_Toc452025499)

[4 Testens udførsel 4](#_Toc452025500)

[4.1 Testperson 1 4](#_Toc452025501)

[4.2 Testperson 2 5](#_Toc452025502)

[4.3 Testperson 3 6](#_Toc452025503)

[4.4 Testperson 4 7](#_Toc452025504)

[4.5 Testperson 5 8](#_Toc452025505)

[5 Opsummering af brugertest 9](#_Toc452025506)

# Indledning

Formålet med at udføre en brugertest er at teste, hvordan reelle brugere oplever at benytte den grafiske brugergrænseflade for Pristjek220. Den grafiske brugergrænseflade kan ikke testes med automatiske tests, og derfor testes den manuelt, for at se om den er intuitiv at navigere i.

## Læsevejledning

Dokumentet er opbygget, så der først er en beskrivelse i systemet i afsnittet ”Systembeskrivelse”, for at give en introduktion til hvad projektet går ud på. Herefter kan testen, som brugerne har været igennem, ses i afsnittet "Brugertesten”. Testens udførsel, med kommentarer til hvordan de forskellige testpersoner klarede testen, kan ses i afsnittet ”Testens udførsel”. Til slut i dokumentet følger der, i afsnittet ”Opsummering af brugertest”, en opsummering på de forskellige testpersoners feedback til produktet, der er kommet ud fra testen.

# Systembeskrivelse

Pristjek220 er et produkt, som tilstræber, at give forbrugeren et let og simpelt overblik over, hvor han kan handle sine dagligvarer billigst. Pristjek220 vil have tre forskellige brugere; en forbruger, en forretningsmanager og en administrator. Forbrugeren er den person, der bruger Pristjek220 til at organisere sine daglige indkøb. Forretningsmanageren holder Pristjek220 opdateret med korrekte informationer om de produkter og priser, der findes i netop hans forretningskæde. Administratoren servicerer Pristjek220, så der kan oprettes og fjernes forretninger. Baseret på disse tre brugere er Pristjek220 opdelt i to applikationer; Pristjek220 Forbruger, til forbrugeren og Pristjek220 Forretning, som er en fælles applikation til både forretningsmanageren og administratoren.

Pristjek220 har en funktionalitet, sådan at en forbruger kan indtaste hans indkøbsseddel, og derefter kan han lave forskellige indstillinger, for hvilke forretninger han ønsker at handle i. Ud fra disse indstillinger, kan applikationen så generere en liste, der beskriver, hvor han billigst køber de forskellige produkter, han ønsker.

Forretningsmanageren kan tilføje og fjerne produkter fra hans forretning. Administratoren står for at oprette nye forretningsmanagere med deres tilhørende forretning.

# Brugertesten

Vi har lavet et semesterprojekt, som kan vise priser på produkter i en forretning, samt lave en indkøbsliste og derefter fortælle hvilke forretninger der er billigst. Du er blevet udvalgt til at lave en brugertest af Pristjek220, hvor der bliver testet funktionaliteten og brugerinterfacet. Hvis der bliver fundet fejl undervejs eller der er tvivl, sig det til den tilsynshørende det er vigtig information. Det er ikke dig der bliver testet, tværtimod er det Pristjek220. Du skal ikke føle dig dum, hvis du ikke kan løse den pågældende opgave, det betyder, at der er fejl i vores program, eller ting vi skal have lavet om. Gennem brugertesten må du gerne kommentere mangler og fejl undervejs, samt ros. Inden du starter testen skal du have noget at skrive på og med.

HUSK det er ikke en test af dig, så bare slap af, tage det roligt og klar opgaven så godt som muligt.

Held og lykke med opgaven.

|  |  |
| --- | --- |
| **Task** | **Task beskrivelse** |
| 1 | Der er åbnet en to nye forretninger som hedder ’Meny’ og ’Super Spar’ og de vil gerne have deres sortiment til at være en del af Pristjek220. |
| 2 | Efter nogle år opkøber ’Meny’ forretningen ’Super Spar’, derfor skal ’Super Spar’ ikke have deres sortiment i Pristjek220 mere. |
| 3 | Du er forretnings bestyrer i ’Meny’ og har 5 produkter som skal til deres sortiment efter deres fusion med ’Super Spar’. |
| 4 | Nu har du som forretnings bestyrer i ’Meny’ fundet ud af efter en undersøgelse, at jeres produkter ikke passer prisklassen, og vil derfor ændre prisen på 3 produkter. |
| 5 | Der er kommet en fejl i jeres levering til ’Meny’ ikke fået to af jeres produkter. Du vil derfor fjerne produkterne. Men 2 uger efter får i ved en fejl dobbelt sortiment af to produkter. Derfor vil du sætte produkterne ind, til en billigere pris da du skal have solgt hele sortimentet. |

Nu skal der skiftes til forbrugeren.

|  |  |
| --- | --- |
| **Task** | **Task beskrivelse** |
| 6 | Du står i en forretning og kigger på chokolade og syntes det er lidt dyrt. Kig derfor om du kan få det billigere i en anden forretning, og se om du kan spare nogle penge ved at gå til en anden forretning. |
| 7 | Du står derhjemme og skal huske at handle ind til en salat til frokost. Find ud af hvor du skal handle produkterne til din salat og få det sendt til din mail så du kan tage ud at handle. |
| 8 | Du har fået dårlig behandling en af forretningen, der har deres sortiment i Pristjek220. Fjern derfor forretningen for din søgningen omkring dit salat indkøb og husk den nye liste når du skal ud og handle. |
| 9 | Nu har du været ude og købe din salat, men du skal huske at købe ind til pandekager til festen i morgen, og det skal bare købes så billigt som muligt, da det er sidst på måneden. |
| 10 | Pludselig kommer der en masse personer, der vil være med til festen i morgen, så du skal ud og købe ind til tre gange så mange pandekager. Husk at tage din indkøbsliste med, så du skal huske hvad du skal have købt til desserten. |

# Testens udførsel

Der blev udført brugertest på tre personer fra studiet, mens Roy Weber og Sally er to tilfældige personer fra Storcenter Nord, som sagde ja til at være med i testen af produktet.

## Testperson 1

|  |  |  |  |
| --- | --- | --- | --- |
| **Navn:** Pavel, | **Køn:** Mand, | **Alder:** 38år, | **Hyppighed af computerbrug:** Dagligt (IKT-studerende) |

1: Pavel får nemt tilføjet ”Meny” til Pristjek220, men synes ikke at markering, for at ”Meny” er blevet tilføjet, er særlig god, og han tænker man kunne tømme de forskellige tekstbokse.

2: Går med det samme ind under fjern forretning menuen, for at fjerne ”Super spar”.

3: Pavel synes ikke, det er åbenlyst, at man skal logge ind med forretningsnavnet som brugernavnet. Derudover kommer han nemt ind, og tilføjer fem produkter til forretningen. Han bemærker, at det er fedt, at programmet selv tilføjer produkter, så det første bogstav er skrevet med store og resten med småt. Og at der mangler, så man kan trykke enter i bekræftelsesboksene.

4: Går med det samme ind under ændre prisen menuen, og får ændret priserne på de tre produkter.

5: Pavel får nemt fjernet de to produkter, som ikke er kommet med leveringen. Herefter går han nemt ind, og tilføjer dem til forretningen igen til en billigere pris, efter leveringen af produkterne var dobbelt så stor.

6: Dette klarer Pavel uden problemer. Det gav mening at trykke søg efter produkt, når man skulle finde noget.

7: Pavel bliver under søg efter produkt, og søger efter de forskellige produkter til sin salat. Han synes ikke, det er åbenlyst, at man skal ind under indkøbsliste, og ved ikke hvordan han søger efter produkterne. Synes dog at E-mailen er super godt opsat.

8: Pavel får uden problemer fjernet en forretning, han ikke vil handle i, og lavet en ny udgave af sin indkøbsliste.

9: Pavel får nemt tilføjet pandekageingredienserne til sin indkøbsliste.

10: Klarer opgaven nemt, men ville gerne kunne vælge alle produkterne, når han skal have tre gange så meget, eller kunne gange det med tre.

**Yderligere kommentarer:**

Han synes, at knapperne ved antal på produktet er små.

## Testperson 2

|  |  |  |  |
| --- | --- | --- | --- |
| **Navn:** Christian, | **Alder:** 23 år, | **Køn:** Mand, | **Hyppighed af computerbrug:** Dagligt (IKT-studerende) |

1: Christian får, som administrator af Pristjek220, tilføjet forretningerne ”Meny” og ”Super Spar” uden nogle problemer.

2: Efter at ”Meny” opkøber ”Super Spar”, går Christian med det samme ind under fjern forretning menuen, og får fjernet ”Super Spar” fra Pristjek220. Han kan godt lide at autofuldførelse foreslår forretninger, men ville gerne skulle indtaste koden til login som administrator som bekræftelse.

3: Christian får hurtigt, som forretningsmanager, tilføjet de nye produkter til ”Meny”, efter ”Meny” har opkøbt ”Super Spar”.

4: Kommer med det samme ind under menuen ændrer pris. Men ville gerne have en liste over produkter, som er i forretningen, så man er klar over, hvilke produkter man kan ændre prisen på.

5: Kommer uden problemer ind og fjerner produkterne fra forretningen, da leveringen af produkterne er fejlet. Får herefter tilføjet dem med en billigere pris, da der ugen efter er kommet det dobbelte antal af produkter. Under fjern produkt menuen ville det også være fint med en liste over, hvilke produkter der er i forretningen.

6: Christian går med det samme ind under søg efter produkt menuen, og søger efter chokolade, og finder den billigste forretning.

7: Søger efter hvert enkelt produkt under søg efter produkt menuen, i stedet for at gå under indkøbsliste menuen, og indtaste de produkter han har brug for til at lave sin salat.

Efter han har genereret indkøbslisten synes han det er smart, at vi har lagt de produkter, som ikke er i nogle forretninger, ned i en liste for sig selv.

8: Han kan ikke finde ud af, hvor det er man slår en forretning fra i sin søgning. Efter han finder det, synes han, det er et mærkeligt sted det er placeret.

9: Får uden problemer tilføjet produkterne til pandekager til indkøbslisten og genereret en ny indkøbsliste. Christian var dog ikke klar over at den automatisk valgte det billigste mulige output med det samme.

10: Kommer hurtigt ind på indkøbslisten for at tilføje det ekstra antal af produkter, så der kan laves tre gange så mange pandekager. Han ville dog gerne kunne bruge tastaturet til at tælle antallet op med.

**Yderlige kommentar:**

Han vil gerne kunne bruge musen så lidt som muligt.

Lækker opsætning af E-mailen.

Synes ikke man behøver fem produkter i autofuldførelsen.

## Testperson 3

|  |  |  |  |
| --- | --- | --- | --- |
| **Navn:** Anonym, | **Køn:** Kvinde, | **Alder:** 20 år, | **Hyppighed af computerbrug:** Dagligt |

1: Personen får nemt tilføjet forretningerne til Pristjek220 uden nogle problemer.

2: Efter ”Meny” har opkøbt ”Super Spar”, går personen med det samme ind under menuen fjern forretning, og får fjernet ”Super Spar” fra Pristjek220.

3: Går hurtigt ind under tilføj produkt som Meny’s forretningsmanager, og tilføjer fem produkter.

4: Får ændret prisen på tre produkter uden nogen tøven eller problemer.

5: Har ingen problemer med at fjerne produkterne eller tilføje dem igen.

6: Personen får hurtigt søgt efter chokolade, og finder den billigste forretning for det.

7: Det er ikke oplagt, at man skal ind under indkøbsliste, for at finde prisen til sin salat.

8: Finder hurtigt indstillingerne for hvilke forretninger man vil handle i, og får slået en forretning fra.

9: Tilføjer produkterne til pandekager til sin indkøbsliste uden nogle problemer.

10: Får hurtigt tre gange så mange produkter til pandekagerne.

**Yderligere kommentarer:**

Ingen kommentar.

## Testperson 4

|  |  |  |  |
| --- | --- | --- | --- |
| **Navn:** Roy Weber, | **Køn:** Mand, | **Alder:** 78 år, | **Hyppighed af computerbrug:** Dagligt |

**1:** Efter lidt tid får Roy tilføjet ”Meny” til Pristjek220, da han er lidt forsigtig foran en computer. Roy ved ikke, hvad han skal efter han har tilføjet den første forretning, da han ikke lægger mærke til labelen, der fortæller at forretningen er tilføjet, og der ikke er andet til at indikere, at kommandoen er udført.

**2:** Roy overvejede at gå ind under fjern produkt, men kom rigtigt nok ind under fjern forretning, og fik den fjernet.  
  
**3:** Når Roy skal logge ind som forretningsmanager, ved han ikke hvad brugernavnet eller koden skal være. Tænker det er et tilfældigt brugernavn. Han har ikke helt forstået, at han har tilføjet loginet til Pristjek220 i det første skridt. Efter han får logget ind som Meny, får han med lethed tilføjet 5 produkter til Meny.

**4:** Roy går med det samme ind under ændre pris menuen, og får indtastet de produkter, han gerne vil ændre prisen på sammen med en ny pris.

**5:** Uden at tøve går Roy ind under fjern produkt, for at få fjernet de produkter, som ikke er blevet leveret. Da han efter dette får at vide, at han nu har fået dobbelt så mange af dem ugen efter, tilføjer han dem til forretningen med en lavere pris, uden problemer.

**6:** Roy går ind under Søg efter produkt, som hans første valg, og får indtastet det produkt han leder efter ind, og får lavet en søgning.

**7:** Forbliver i søg efter et produkt, og taster produkterne ind til salaten, en efter en. Kommer efter lidt tid under indkøbslist, og får skrevet produkterne til hans salat ind. Efter indtastningen af produkter, er der lidt tvivl om, hvordan han finder ud af, hvordan han kommer videre. (Hint givet: klik ind på den genererede liste.) E-mail bliver nemt fundet, og han får sendt til sin mail.

**8:** Prøver at ændre forretningen på den genererede liste, da der kun er 1 produkt, der er i listen. Roy går derefter ind på søg efter produkt og klikker lidt rundt, da han ikke ved, hvordan han slår søgningen i en forretning fra. Efter lidt søgen finder han frem til listen, hvor man kan slå forretningerne fra, og får fravalgt Føtex og Rema1000, får derefter genereret listen igen, og sendt til sin mail.

**9:** Roy går igen ind under søg efter produkt menuen, og søger efter sine produkter til pandekager, inden han går ind under indkøbslisten.

**10:** Tøver lidt på, hvor han skal tælle antallet af produkter op henne. Dog er det første sted han leder det rigtige sted.

**Ville programmet være et ønske, når det er færdigt?:**

Han kunne godt se sig selv bruge programmet, hvis det blev udgivet.

**Yderlige kommentar:**

Han synes programmet er rigtigt fint.

Synes det fylder for meget med fem produkter i autofuldførelsen.

## Testperson 5

|  |  |  |  |
| --- | --- | --- | --- |
| **Navn:** Sally, | **Køn:** Kvinde, | **Alder:** 22 år, | **Hyppighed af computerbrug:** Hver 2. dag |

**1:** Får lynhurtigt tilføjet forretningerne ”Meny” og ”Super Spar” til Pristjek220.

**2:** Uden problemer går Sally ind under Fjern forretning, da hun får af vide at ”Meny” har opkøbt ”Super Spar”, og får fjernet ”Super Spar” fra Pristjek220.

**3:** Ingen problemer med at logge ind som forretningsmanager, og få tilføjet produkter til forretningen.

**4:** Går med det samme ind under fanen til at ændre prisen. Hun synes dog det er lidt træls, hun ikke kan skrive 40kr., men skal skrive 40,00kr.

**5:** Uden tøven går Sally ind under fjern produkt menuen, og får fjernet de produkter, som ikke er blevet leveret. Herefter bliver produkterne tilføjet med en billigere pris, da der bliver leveret for mange af dem.

**6:** Går super hurtigt ind under søg efter et produkt og finder ud af, at Lidl er den billigste forretning til det produkt, hun har søgt efter.

**7:** Hurtigt ind under menuen til indkøbsliste og tilføjer produkter, og kommer ind under den genererede indkøbsliste. Synes det er smart, den finder den billigste forretning for alle produkterne, og sammenligner prisen med den.

**8:** Kan ikke finde hvor man slår en forretning fra, man ikke har lyst til at handle i, og kommer ind under søg efter produkt menuen. Efter lidt søgen finder hun det, og får slået en forretning fra.

**9:** Tilføjer hurtigt de nye produkter til pandekager.

**10:** Opgaven bliver klaret hurtigt og uden problemer.

**Ville programmet være et ønske, når det er færdigt?:**

Hun laver ikke rigtig indkøbslister, men er mere til impulsindkøb. Men tænker, det godt kunne være noget, andre kunne bruge. Dog ikke ældre mennesker, da de er glade for at sidde og kigge i tilbudsaviserne.

**Yderlige kommentar:**

Rigtig glad for genveje, og kunne ikke trykke enter i bekræftelse boksene, som svaret ja.

# Opsummering af brugertest

Der er generelt noget forvirring om, når man skal handle ind til salaten. Folk vil hellere søge efter produkterne, end at indtaste dem på deres indkøbsliste. Dette er ikke et problem, som gruppen har valgt at gøre noget ved, da gruppen tænker, at det skyldes, at folk bare tænker, det ikke noget stort at handle ind, og ikke falder dem ind at lave en indkøbsliste til at handle med. Og beskrivelsen af opgaven ikke nævner noget om en indkøbsliste, og derfor tænker de måske bare, at de skal slå de forskellige produkter op. Der kunne dog godt have valgt at gøre noget ved dette, så det blev mere intuitivt for brugeren, men gruppen vurderede, at der ikke var nok tid tilbage i projektet, til at gøre noget ved dette.

Ønsket, om at have en liste over produkter der findes i ens egen forretning, ville være en god tilføjelse til produktet. Dette er der dog heller ikke valgt, at gøre noget ved, pga. manglende tid til at udvikle yderligere.

Flere af testpersonerne kommenterede på, at fem forslag i autofuldførelsen var lidt for meget. Derfor har gruppen valgt at ændre dette til tre forslag, da det ikke krævede nogen stor ændring.

Derudover har der været lidt tøven igennem brugertestene, omkring navigeringen fra indkøbslisten og ind til den generede liste. Gruppen har derfor valgt at gøre knappen større og mere fremtrædende, for at vise, at det er knappen til at navigere videre.

Der blev også vedtaget at antallet i autofuldførelsen kunne sættes ned, da fem også var lidt for mange produkter, at forslå til en søgning.

Genvejstaster på tastaturet til de forskellige handlinger, for at gøre brugen af programmet nemmere, har gruppen nedprioriteret, da det ikke er en stor mangel i programmet.