# Brugertest af Pristjek220

## Testen

Vi har lavet et semesterprojekt, som kan vise priser på produkter i en forretning, samt lave en indkøbsliste og derefter fortælle hvilke forretninger der er billigst. Du er blevet udvalgt til at lave en brugertest af Pristjek220, hvor der bliver testet funktionaliteten og brugerinterfacet. Hvis der bliver fundet fejl undervejs eller der er tvivl, sig det til den tilsynshørende det er vigtig information. Det er ikke dig der bliver testet, tværtimod er det Pristjek220. Du skal ikke føle dig dum, hvis du ikke kan løse den pågældende opgave, det betyder, at der er fejl i vores program, eller ting vi skal have lavet om. Gennem brugertesten må du gerne kommentere mangler og fejl undervejs, samt ros. Inden du starter testen skal du have noget at skrive på og med.

HUSK det er ikke en test af dig, så bare slap af, tage det roligt og klar opgaven så godt som muligt.

Held og lykke med opgaven.

|  |  |
| --- | --- |
| **Task** | **Task beskrivelse** |
| 1 | Der er åbnet en to nye forretninger som hedder ’Meny’ og ’Super Spar’ og de vil gerne have deres sortiment til at være en del af Pristjek220. |
| 2 | Efter nogle år opkøber ’Meny’ forretningen ’Super Spar’, derfor skal ’Super Spar’ ikke have deres sortiment i Pristjek220 mere. |
| 3 | Du er forretnings bestyrer i ’Meny’ og har 5 produkter som skal til deres sortiment efter deres fusion med ’Super Spar’. |
| 4 | Nu har du som forretnings bestyrer i ’Meny’ fundet ud af efter en undersøgelse, at jeres produkter ikke passer prisklassen, og vil derfor ændre prisen på 3 produkter. |
| 5 | Der er kommet en fejl i jeres levering til ’Meny’ ikke fået to af jeres produkter. Du vil derfor fjerne produkterne. Men 2 uger efter får i ved en fejl dobbelt sortiment af to produkter. Derfor vil du sætte produkterne ind, til en billigere pris da du skal have solgt hele sortimentet. |

Nu skal der skiftes til forbrugeren.

|  |  |
| --- | --- |
| **Task** | **Task beskrivelse** |
| 6 | Du står i en forretning og kigger på chokolade og syntes det er lidt dyrt. Kig derfor om du kan få det billigere i en anden forretning, og se om du kan spare nogle penge ved at gå til en anden forretning. |
| 7 | Du står derhjemme og skal huske at handle ind til en salat til frokost. Find ud af hvor du skal handle produkterne til din salat og få det sendt til din mail så du kan tage ud at handle. |
| 8 | Du har fået dårlig behandling en af forretningen, der har deres sortiment i Pristjek220. Fjern derfor forretningen for din søgningen omkring dit salat indkøb og husk den nye liste når du skal ud og handle. |
| 9 | Nu har du været ude og købe din salat, men du skal huske at købe ind til pandekager til festen i morgen, og det skal bare købes så billigt som muligt, da det er sidst på måneden. |
| 10 | Pludselig kommer der en masse personer, der vil være med til festen i morgen, så du skal ud og købe ind til tre gange så mange pandekager. Husk at tage din indkøbsliste med, så du skal huske hvad du skal have købt til desserten. |

## Bruger feedback:

Der blev udført bruger test på tre personer fra studiet, mens Roy Weber og Sally er to tilfældige personer fra storcenter nord.

**Navn:** Pavel, **Køn:** Mand, **Alder:** 38år, **Hyppighed af computerbrug:** dagligt (IKT-studerende)

1: Pavel får nemt tilføjet ”Meny” til Pristjek220, men synes ikke at markering for at ”Meny” er blevet tilføjet er særlig god, og tænker man kunne tømme de forskellige tekstboxe.

2: Går med det samme ind under fjern forretning menuen for at fjerne ”Super spar”.

3: Pavel synes ikke det er åbenlyst at man skal logge ind med forretningsnavnet som brugernavnet. Derudover kommer han nemt ind og tilføjer fem produkter til forretningen. Han bemærker at det er fedt at programmet selv tilføjer produkter så det første bogstav er skrevet med store og resten med småt. Og at der mangler så man kan trykke enter i bekræftelse boksene.

4: Går med det samme ind under ændrer prisen menuen og får ændret priserne på de tre produkter.

5: Pavel får nemt fjernet de to produkter som ikke er kommet med leveringen. Hvor efter han nemt går ind og tilføjer dem til forretningen igen til en billigere pris efter leveringen af produkterne var dobbelt så stor.

6: Dette klare Pavel uden problemer. Det gav mening at trykke søg efter produkt når man skulle finde noget.

7: Pavel bliver under søg efter produkt og søger efter de forskellige produkter til sin salat. Han synes ikke det er åbenlyst at man skal ind under indkøbsliste. Og ved ikke hvordan han søger efter produkterne. Synes dog at E-mailen er super godt opsat.

8: Pavel får uden problemer fjernet en forretning han ikke vil handle i og lavet en ny udgave af sin indkøbsliste.

9: Pavel får nemt tilføjet pandekage ingredienserne til sin indkøbsliste.

10: Klare opgaven nemt, men ville gerne kunne vælge alle produkterne når han skal have tre gange så meget, eller kunne gange det med tre.

Final request:

knapperne ved quantity er små.

**Navn:** Christian, **Alder:** 23 år, **Køn:** Mand, **Hyppighed af computerbrug:** Dagligt (IKT-studerende)

1: Christian får som administrator af Pristjek220 tilføjet forretningerne ”Meny” og ”Super Spar” uden nogle problemer.

2: Efter at ”Meny” opkøber ”Super Spar” går Christian med det samme ind under fjern forretning menuen og får fjernet ”Super Spar” fra Pristjek220. Han kan godt li at autofuldførelse forslår forretninger, men ville gerne skulle indtaste koden til login som administrator som bekræftelse.

3: Christian får hurtigt, som forretningsmanager, tilføjet de nye produkter til ”Meny”, efter ”Meny” har opkøbt ”Super Spar”.

4: Kommer med det samme ind under menuen ændrer pris. Men ville gerne have en liste over produkter som er i forretningen, så man er klar over hvilke produkter man kan ændre prisen på.

5: Kommer uden problemer ind og fjerne produkterne fra forretningen da leveringen af produkterne er fejler. Og herefter tilføjet dem med en billigere pris, da der ugen efter er kommet det dobbelte antal af produkter. Under fjern produkt menuen ville det også være fint med liste om hvilke produkter der er i forretningen.

6: Christian går med det samme ind under søg efter produkt menuen og søgt efter chokolade og finder den billigste forretning.

7: Søger efter hver enkelt produkt under søg efter produkt menuen, i stedet for at gå under indkøbsliste menuen og indtaste de produkter han har brug for til at lave sin salat.

Efter han har genereret indkøbslisten synes han det er smart at vi har lagt de produkter som ikke er i nogle forretninger ned i en liste for sig selv.

8: Han kan ikke finde ud af hvor det er man slår en forretning fra i sin søgning. Efter han finder det, synes han det er et mærkeligt sted det er placeret.

9: Får uden problemer tilføjet produkterne til pandekager til indkøbslisten og genereret en ny indkøbsliste. Christian var dog ikke klar over at den automatisk valgte det billigste muligt output med det samme.

10: Kommer hurtigt ind på indkøbslisten for at tilføje det ekstra antal af produkter så der kan laves tre gange så mange pandekage. Han ville dog gerne kunne bruge tastaturet til at tælle antallet op med.

Yderlige kommentar:

Han vil gerne kunne bruge musen så lidt som muligt.

Lækker opsætning af E-mailen.

Synes ikke man behøver fem produkter i autofuldførelsen.

**Navn:** Anonym, **Køn:** Kvinde, **Alder:** 20 år, **Hyppighed af computerbrug:** dagligt

1: Personen får nemlig tilføjet forretningerne til Pristjek220 uden nogle problemer.

2: Efter ”Meny” har opkøbt ”Super Spar” går personen med det samme ind under menuen fjern forretning og får fjernet ”Super Spar” fra Pristjek220.

3: Går hurtigt ind under tilføj produkt som Meny’s forretningsmanager og tilføjer fem produkter.

4: Får ændret prisen på tre produkter uden nogle tøven eller problemer.

5: Har ingen problemer med at fjerne produkterne eller tilføje dem igen.

6: Personen får hurtigt søgt efter chokolade og finder den billigste forretning for det.

7: Det er ikke oplagt at man skal ind under indkøbsliste, for at finde prisen til sin salat.

8: Finder hurtigt indstillingerne for hvilke forretninger man vil handle i og får slået en forretning fra.

9: Tilføjer produkterne til pandekager til sin indkøbsliste uden nogle problemer.

10: Får hurtigt tre gange så mange produkter til pandekagerne.

Final request:

Ingen kommentar.

**Navn:** Roy Weber, **Alder:** 78 år, **Køn:** Mand, **Hyppighed af computerbrug:** Dagligt

**1:** Efter lidt tid får Roy tilføjet ”Meny” til Pristjek220, da han er lidt forsigtig foran en computer. Roy ved ikke hvad han skal efter han har tilføjet den første forretning, da han ikke lægger mærke til labelen der fortæller forretningen er tilføjet og der ikke er andet til at indikerer at kommandoen er udført.

**2:** Roy overvejede at gå ind under fjernprodukt, men kom rigtigt nok ind under fjern forretning.  
  
**3:** Når Roy skal logge ind som forretningsmanager ved han ikke hvad brugernavnet eller koden skal være. Tænker det er et tilfældigt brugernavn. Han har ikke helt forstået at han har tilføjet loginet til Pristjek220 i det første skridt. Efter han får logget ind som Meny, får han med lethed tilføjet 5 produkter til Meny.

**4:** Roy går med det samme ind under ændre pris menuen og får indtastet de produkter han gerne vil ændre prisen på samt en ny pris.

**5:** Uden at tøve går Roy ind under fjern produkt, for at få fjernet de produkter som ikke er blevet leveret. Da han efter dette får af vide at han nu har fået dobbelt så mange af dem ugen efter. Tilføjer han dem til forretningen med en lavere pris, uden problemer.  
  
**6:** Roy går ind under Søg efter produkt, som hans første valg, og får indtastet det produkt han leder efter ind og får lavet en søgning.

**7:** Forbliver i søg efter en vare og taster produkterne ind til salaten, en efter en. Kommer efter lidt tid under indkøbslist og får skrevet produkterne til hans salat ind. Efter indtastningen af produkter, er der lidt tvivl om hvordan man finder ud af hvordan man kommer videre. (Hint givet: klikket ind på den genereret liste.) E-mail bliver nemt fundet og får sendt til sin mail.

**8:** Prøver at ændre forretningen på den genereret liste, da der er kun 1 produkt der er i listen. Roy går derefter ind på søg efter vare og klikker lidt rundt, da han ikke ved hvordan han slår søgningen i en forretning fra. Efter lidt søgen finder han frem til listen hvor man kan slå forretningerne fra, og får fra valgt Føtex og Rema1000, får derefter genereret listen og sendt til sin mail.

**9:** Roy går igen ind under søg efter produkt menuen og søger efter sine produkter til pandekager inden han går ind under indkøbslisten.

**10:** Tøver lidt på hvor han skal tælle antallet af produkter op henne. Dog er det første sted han leder det rigtige sted.

**Ville programmet være et ønske når det er færdigt?:**

Han kunne godt se sig selv bruge programmet, hvis det blev udgivet.

**Yderlige kommentar:**

Han synes programmet er rigtigt fint.

Synes det fylder for meget med fem produkter i autofuldførelsen.

**Navn:** Sally, **Alder:** 22 år, **Køn:** kvinde, **Hyppighed af computerbrug:** hver 2. dag

**1:** Får lynhurtigt tilføjet forretningerne ”Meny” og ”Super Spar” til Pristjek220.

**2:** Uden problemer går Sally ind under Fjernforretning da hun får af vide at ”Meny” har opkøbt ”Super Spar”, og får fjernet ”Super Spar” fra Pristjek220.

**3:** Ingen problemer med at logge ind som forretningsmanager og få tilføjet produkter til forretningen.

**4:** Går med det samme ind under fanen til at ændre prisen, hun synes dog det er lidt træls hun ikke kan skrive 40kr. men skal skrive 40,00kr.

**5:** Uden tøven går Sally ind under fjern produkt menuen og får fjernet de produkter som ikke er blevet leveret. Hvorefter produkterne bliver tilføjet med en billigere pris da der bliver leveret for mange af dem.

**6:** Går super hurtigt ind under søg efter et produkt og finder ud af Lidl er den billigste forretning til det produkt hun har søgt efter.

**7:** Hurtigt ind under menuen til indkøbsliste og tilføjer produkter og kommer ind under den genereret indkøbsliste. Synes det er smart den finder den billigste forretning for alle produkterne, og sammenligner prisen med den.

**8:** Kan ikke finde hvor man slår en forretning fra, man ikke har lyst til at handle i, og kommer ind under søg efter produkt menuen. Efter lidt søgen finder hun det og får slået en forretning fra.

**9:** Tilføjer hurtigt de nye produkter til pandekager.

**10:** Opgaven bliver klaret hurtigt og uden problemer.

**Ville programmet være et ønske når det er færdigt?:**

Hun laver ikke rigtig indkøbslister men er mere til impulsindkøb. Men tænker det godt kunne være noget andre kunne bruge. Dog ikke ældre mennesker da de er glade for at sidde og kigge i tilbudsaviserne.

**Yderlige kommentar:**

Rigtig glad for genveje, og kunne ikke trykke enter i bekræftelse boksene, som svaret ja.

## Opsummering af brugertest:

Der er generelt noget forvirring om når man skal handle ind til salaten, og folk vil hellere søge efter produkterne end at indtaste dem på deres indkøbsliste. Dette er ikke et problem som gruppen har valgt at gøre noget ved, da gruppen tænker at det skyldes at folk bare tænker det ikke noget stort at handle ind og ikke falder dem ind at lave en indkøbsliste til at handle med. Og at beskrivelsen af opgaven ikke nævner noget om en indkøbsliste og derfor måske tænker de bare skal slå de forskellige produkter op.

Derudover har der været lidt tøven igennem brugertestene fra indkøbslisten og ind til den generede liste, gruppen har derfor valgt at gøre knappen større og mere frem trædende for at vise at det er knappen videre.

Der blev også vedtaget at antallet i autofuldførelsen kunne sættes ned, da fem måske også var lidt for mange produkter at forslå til en søgning.

Genvejstaster på tastaturet til de forskellige handlinger for at gøre brugen af programmet nemmere, har gruppen nedprioritere det da det ikke er et stort mangel i programmet.