# Produkt beskrivelse

I dette afsnit vil der blive gennemgået funktionaliteterne i produktet, hvor der først vil blive gennemgået de fælles funktionaliteter mellem forbruger- og administrationsapplikationen. Derefter vil blive forklaret om forbrugeren og derefter om administrationsdelen, hvor der først bliver forklaret om administratoren og derefter forretningsmanageren.

## Delte funktionaliteter

Der er delt funktionalitet mellem administrations- og forbrugerapplikationen. Denne funktionalitet er autofuldførelse, som ligger på tekstboksene i Pristjek220. Den går ned i databasen og tjekker hvad der ligger i databasen og sammenligner det, med det som brugeren allerede har skrevet. Som man kan se på Figur 1 er der blevet skrevet ”ban”, hvor autofuldførelse så anbefaler Banan, som er et produkt der ligger i Pristjek220.



Figur 1: Autofuldførelse

## Forbruger

Forbrugeren er den primære bruger af produktet, og derfor er der implementeret flest funktionaliteter til forbrugeren. Hovedessensen er at kunne lave og generere en indkøbsliste, hvor der så bliver udregnet hvor det er billigst at købe de forskellige produkter. På Figur 2 og Figur 3 kan man se et udsnit af brugerinterfacet for indkøbslisten, som det ser ud i Pristjek220.

Figur 2: Pristjek220 indkøbsliste



Man kan på Figur 2 se, at brugeren kan skrive et produkt ind, og tilføje det til indkøbslisten. Herefter bliver produktet lagt i indkøbslisten og brugeren kan vælge antal. Herudover kan brugeren slette et produkt, eller hele sin indkøbsliste. På Figur 3 ligger indstillingsmuligheder, hvor brugeren så kan vælge hvilke butikker, der skal handles i. Alle forretningerne der ligger i Pristjek220 vises. Den sidste funktionalitet er generer indkøbsliste, hvor Pristjek220 udregner hvor det er billigst at handle, med den udfyldte indkøbsliste, samt indstillinger.



Figur 3: Pristjek220 indkøbsliste indstillingsmuligheder

Den genererede indkøbsliste viser brugeren, hvor varerne skal købes. På Figur 5 kan man se at indkøbslisten fra Figur 2 er indsat, med de produkter der findes i forretningerne i Pristjek220. Produkterne der ikke findes i en forretning i Pristjek220, bliver lagt i en separat liste. På Figur 5 kan man se hvor det er billigst at købe hver enkelt produkt, og på Figur 4 viser hvad det koster at købe det hele i en butik. Her kan man se at det koster 1,05 kr. mere at handle det hele i Rema1000, men så sparer man turen til Fakta. På Figur 5, kan brugeren vælge at klikke på forretningen og vælge en anden forretning. Derved udregner Pristjek220 en ny genereret indkøbsliste. Den sidste funktionalitet der er i den genereret indkøbsliste er på Figur 4, det er at man kan sende Indkøbslisten til sin mail.



Figur 4: Pristjek220 genereret indkøbsliste sum, besparelse og E- mail



Figur 5: Pristjek220 Genereret indkøbsliste

Den sidste funktionalitet som forbruger er, at der kan søges efter et produkt. Pristjek220 viser så hvilke butikker der sælger det, og hvad prisen er for hver forretning. Som der kan ses på Figur 6 er der blevet søgt efter ”banan”, hvor Pristjek220 viser hvor banan sælges.



Figur 6: Pristje220 søg efter produkt

## Administration



Figur 7: Pristjek220 Login

Administration består af to dele, administrator og forretningsmanager. Når Administrations programmet bliver startet, kommer der en login skærm. Derefter kan man logge ind som Administrator eller Forretningsmanager. Login ses på Figur 7, hvor der kan logges ind som administrator og forretningsmanager.

### Administrator

Som administrator kan man tilføje og fjerne forretninger. For at tilføje en forretning skal man angive forretningsnavn og kodeord, derefter kan man trykke tilføj, som kan ses på Figur 8. Hvorefter Fakta bliver tilføjet til Pristjek220, og man kan logge ind med Fakta og det tilhørende kodeord.



Figur 8: Pristjek220 tilføj forretning

Som administrator kan man også slette en forretning, som kan ses på Figur 9. Hvor man indtaster en forretning der skal slettes, på Figur 9 er det Fakta der skal fjernes. Man kan også se at autofuldførelse hjælper med at finde de forretninger, der findes i Pristjek220.



Figur 9: Pristjek220 fjern forretning

### Forretningsmanager

Som forretningsmanager kan man tilføje, ændre og slette varer. Hver enkelt forretningsmanager kan kun ændre på de varer, som er tilknyttet til det login, der er blevet logget ind med. For at tilføje en vare til forretningen skal man indtaste en vare og en pris, som der kan ses på Figur 10. Når der er blevet trykket på tilføj produkt, kommer der en pop-up, hvor man skal bekræfte om oplysningerne er korrekte. Hvis produktet allerede findes i forretningen, bliver man gjort opmærksom på at det allerede findes.



Figur 10: Pristjek220 tilføj vare

Hvis det findes kan man ændre i produktet, som forretningen har, hvis der for eksempelvis er tilbud på en vare. Autofuldførelse er en hjælp til at vise om produktet allerede findes i forretningen, så kan man ændre på prisen på produktet. Man kan se autofuldførelse funktionalitet i ændre pris på vare, på Figur 11. Hvor der bliver skrevet ”ban”, og autofuldførelse hjælper med at fortælle at der allerede findes Banan i forretningen, så prisen kan ændres.



Figur 11: Pristjek220 ændre pris på vare

Hvis man skal slette et produkt skal man angive et produkt, som kan ses på Figur 12. Hvor der er blevet skrevet ”ban” og autofuldførelse hjælper med at fortælle at Banan ligger i Pristjek220. Hvis man prøver at skrive et produkt der ikke findes i forretningen, bliver brugeren informeret om det.

Figur 12: Pristjek220 fjern produkt

